**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind aprobarea deplasării unei delegaţii a municipiului Câmpulung Moldovenesc la Karmiel-Israel, în perioada 18-25 iunie 2019, în vederea participării la schimbul de experiență între tinerii români și tinerii israelieni**

 Municipiul Câmpulung Moldovenesc este înfrățit cu orașul Karmiel prin HCL nr. 44/26.04.2018 și, prin semnarea acordului de colaborare, cele două primării sunt de acord să dezvolte schimburi de experiență în domenii precum: învățământ și educație, cultură, turism, economie, sănătate, administrație publică locală, protecția mediului.

Astfel în perioada 18-25 iunie 2019, 4 tineri și un adult sunt invitați să ia parte la schimbul de experiență(etapa I) între tinerii români și israelieni.

Selecția celor 4 tineri se va face până la data de 30 mai, de către Președintele Asociației Hasmațuchi, domnul Bogdan Stamatin, care va prezenta Consiliului Local spre aprobare un referat privind selecția și numele celor 4 participanți.

Toate cheltuielile legate de cazare și masă vor fi suportate de municipalitatea din Karmiel.

 Cheltuielile suportate de către municipiul Câmpulung Moldovenesc cu această deplasare sunt în sumă de 5000 lei, respectiv:

- 4000 lei transport

- 1000 lei protocol

 Înfrățirea cu această localitate din Israel oferă ambelor comunități posibilitatea de a învăța, lucra și stabili proiecte culturale, educaționale, sociale și de mediu comune.

 Având în vedere cele prezentate, supun aprobării dumneavoastră acest proiect de hotărâre.

**PRIMAR,**

**Negură Mihăiță**